Tristan og Isolde
Tristan og Isolde er et musikdrama i tre akter af Richard Wagner med libretto af komponisten. Teksten bygger på en keltisk middelalderlegende om de unge elskende Tristan og Isolde og er overleveret i talrige litterære versioner.
Wagners hovedkilde er Gottfried von Strassburgs store episke digt fra ca. 1210 Tristan und Isolt. Operaen blev komponeret mellem 1856 og 1859 og uropførtes i München 1865 med Hans von Bülow som dirigent.